དྲིས་ལན།ངས་བལྟས་ན་བོད་ཀྱི་རྩོམ་རིག་དང་འཛམ་གླིང་རྩོམ་རིག་གཉིས་སོ་སོ་བ་གཉིས་མ་ཡིན་པར་བོད་ཀྱི་རྩོམ་རིག་ནི་འཛམ་གླིང་རྩོམ་རིག་གི་ཆ་ཤས་ཤིག་ཏུ་ངོས་བཟུང་ན་འགྲིག་སྙམ།ཡིན་ནའང་བོད་རྩོམ་གྱི་གསར་རྩོམ་ཆུ་ཚད་དང་རྩོམ་ཡིག་སྤུས་ཀ་དེ་འཛམ་གླིང་གི་རྒྱལ་ཁབ་དང་མི་རིགས་གཞན་དང་བསྡུར་ན་ད་དུང་ཧ་ཅང་ཞན་པར་འདུགདེ་ནི་གཙོ་བོ་བྲི་བྱའི་འཚོ་བའི་ཟབ་ཁྱད་དང་སྒྱུ་རྩལ་གྱི་བློས་བསླངས།རྩོམ་འབྲིའི་ཐབས་རྩལ་དང་བྱང་ཚད།བསམ་བློའི་རེ་སྙེག་སོགས་ཕྱོགས་དུ་མ་ནས་ལྟ་དགོས་པར་སྙམ།ཡིན་ནའང་ཉེ་བའི་ལོ་ཤས་རིངབཀྲས་ཟུར་ཚང་གི་གསང་བའི་གཏམ་རྒྱུདདངབོད་ཀྱི་གཅེས་ཕྲུགགཙོ་བྱས་པའི་བོད་ཀྱི་རྩོམ་ཡིག་སྐོར་ཞིག་འཛམ་གླིང་གི་རྒྱལ་ཁབ་ཁག་གི་ཡིག་རིགས་དུ་མར་བསྒྱུར་པ་འདི་ནི་བོད་ཀྱི་རྩོམ་རིག་འཛམ་གླིང་ལ་ཁ་ཕྱོགས་ཀྱིན་པའི་གནས་ཚུལ་བཟང་པོ་ཞིག་རེད་སྙམ།ཡིན་ནའང་འཛམ་གླིང་རྩོམ་རིག་གི་ཆུ་ཚད་ཅེས་པ་ནི་ག་འདྲ་ཞིག་ལ་ཟེར་གྱིན་པ་ངས་ཧ་མི་གོ་བར་འདུགཕལ་ཆེར་འཛམ་གླིང་སྟེང་མིང་དུ་གྲགས་པའི་སྒྲུང་གཏམ་མམ་སྙན་ངག་མཁན་པོ་དག་གི་རྩོམ་འབྲིའི་ཆུ་ཚད་ལ་ཟེར་བ་ཡིན་ནམ།ཡང་ན་འཛམ་གླིང་རྩོམ་རིག་གི་ཆུ་ཚད་ཅེས་ཚད་གཞི་ཞིག་གཏན་འཁེལ་བྱས་ཡོད་པ་ཡིན་ནམ།